
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

  
            21 iunie 2000
AMENAJAREA TERITORIULUI ŞI ECHILIBRU 

               Nr. 1386/ XVIII/6           

                                 ECOLOGIC                                                                                                               

AVIZ

asupra proiectului de Lege privind aprobarea Ordonanţei Guvernului  nr.64/1999, 

pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti – Otopeni.



Cu adresa nr. 230  din 22 mai 2000, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu  proiectul de Lege privind aprobarea Ordonanţei Guvernului nr.64/ 1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti – Otopeni.



În şedinţa din 21 iunie 2000, Comisia pentru administraţie publică, amenajarea teritoriului şi echilibru ecologic a examinat proiectul de lege  sus-menţionat şi a hotărât avizarea favorabilă a acestuia, cu amendamentele din anexă.             

Anexa

ecologic

Nr.crt.
Articolul

(Textul  iniţial al proiectului de lege şi al ordonanţei)
Amendamentul comisiei

Textul adoptat de comisie
Motivare



Articol unic. – Se aprobă Ordonanţa Guvernului nr. 64 din 24 august 1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti – Otopeni, emisă în temeiul art.1 lit H pct. 13 din Legea nr.140/1999 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.405 din 26 august 1999.

Articol unic. – Se aprobă Ordonanţa Guvernului nr. 64 din 24 august 1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti – Otopeni, emisă în temeiul art.1 lit H pct. 13 din Legea nr.140/1999 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.405 din 26 august 1999 cu următoarele modificări şi completări:



Reformularea articolului unic este determinată de modificările şi completările aduse textului din cuprinsul ordonanţei.



Art.3. – (1) Terenurile din perimetrul de dezvoltare al Aeroportului Internaţional Bucureşti – Otopeni, necesare pentru realizarea Programului strategic, delimitate conform anexei nr.2 vor fi fundamentate printr-un plan de urbanism care se aprobă în conformitate cu legea. 

1. Art. 3. alin. (1)  va avea următorul cuprins:


“Art.3. – (1) Terenurile cuprinse în perimetrul de dezvoltare al Aeroportului Internaţional Bucureşti – Otopeni,  necesare pentru realizarea Programului strategic, delimitate conform anexei nr. 2 se stabilesc prin documentaţiile de amenajare a teritoriului şi de urbanism , aprobate potrivit legii.”



S-a impus reformularea art.3 alin.(1) deoarece din textul ordonanţei nu rezultă clar faptul că delimitarea terenurilor afectate prin realizarea Programului strategic de dezvoltare a infrastructurii aeroportuare la Aeroportul Internaţional Bucureşti- Otopeni şi delimitate potrivit anexei nr.2, sunt un rezultat al prevederilor din documentaţiile de amenajare a teritoriului şi de urbanism, în  conformitate cu prevederile legii. 


2. 
3. 
2. După alin.(2) al art. 3 se introduce un nou alineat (3) cu următorul cuprins:

4. 
“(3)  Scoaterea din circuitul agricol al terenurilor aflate în perimetrul de dezvoltare al Aeroportului Internaţional Bucureşti – Otopeni  se va face pentru fiecare obiectiv de investiţii,   numai după aprobarea acestuia şi emiterea autorizaţiei de construire .
Întrucât obiectivele de investiţii prevăzute în Programul strategic sunt de largă perspectivă, se consideră necesar în condiţiile în care se face o derogare de la Legea nr. 18/1991, să se sublinieze necesitatea scoaterii din producţia agricolă  numai după aprobarea investiţiilor şi emiterea autorizaţiilor de construire.


5. 
6. 
3. După art. 3 se introduce un nou articol 31 cu următorul cuprins:


“Art.31.  Raporturile între actualii proprietari ai terenurilor afectate de prevederile Programului strategic de dezvoltare  şi Compania Naţională “Aeroportul Internaţional Bucureşti – Otopeni” S.A. se vor soluţiona în conformitate cu prevederile legislaţiei în vigoare. .



Având în vedere că terenurile care vor fi afectate de aceste investiţii sunt în parte proprietate privată, s-a considerat necesar să se precizeze obligativitatea soluţionării de către Compania Naţională “Aeroportul Internaţional Bucureşti – Otopeni” S.A. a tuturor relaţiilor cu actualii proprietari ai acestor terenuri.

